wickkiey/tamil-wikipedia-chunked huggingface dataset:
# விக்கிப்பீடியா:ஆண்டு நிறைவுகள்/அக்டோபர் 5

**அக்டோபர் 5**: போர்த்துக்கல் - குடியரசு நாள் (1910)
- 1450 &ndash; பவேரியாவில் இருந்து யூதர்கள் வெளியேற்றப்பட்டனர்.
- 1780 &ndash; வேலு நாச்சியார் தலைமையில் திண்டுக்கல்லிலிருந்து சிவகங்கை நோக்கிப் படையெடுப்பு இடம்பெற்றது.
- 1795 &ndash; இலங்கையின் மன்னார்ப் பகுதியை ஆங்கிலேயர் கைப்பற்றினர்.
- 1905 &ndash; **ரைட் சகோதரர்கள்** 24 மைல்களை 39 நிமிடங்களில் விமானத்தில் பறந்து சாதனை படைத்தனர் (படம்).
- 1948 &ndash; துருக்மெனிஸ்தான் தலைநகர் அசுகாபாத் நகரில் நிலநடுக்கம் ஏற்பட்டதில் பல்லாயிரக்கணக்கானோர் உயிரிழந்தனர்.
- 1978 &ndash; தமிழீழ தேசத்தினைத் தனிநாடாக அங்கீகரிக்குமாறு கிருஷ்ணா வைகுந்தவாசன் ஐநா பொதுச்சபைக் கூட்டத்தில் உரையாற்றினார்.
- 1987 &ndash; விடுதலைப் புலிகளின் முக்கிய தலைவர்கள் 12 பேர் இந்தியப் படையின் காவலில் இருக்கும்போது நஞ்சருந்தி மரணமானார்கள்.
**இராமலிங்க அடிகள்** (பி.&nbsp;1823) **ரா. கி. ரங்கராஜன்** (பி.&nbsp;1927) **சோ ராமசாமி** (பி.&nbsp;1934)
# 1823

**1823** (**MDCCCXXIII**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு திங்கட்கிழமையில் ஆரம்பமானது.
# 1823

## நிகழ்வுகள்

- ஜூலை 22 - யாழ்ப்பாணத்தில் பட்டிக்கோட்டா குருமடம் டானியேல் வாரன் புவர் தலைமையில் ஆரம்பிக்கப்பட்டது.
# 1823

## தேதி அறியப்படாத நிகழ்வுகள்

- ஸ்பெயின் மன்னன் ஏழாம் பேர்டினண்ட் 1812 அரசமைப்புச் சட்டத்தைக் கிழித்தெறிந்து பழையபடி முழுமையான மன்னராட்சியை ஏற்படுத்தினான்.
- வெடிக்கும் எறிகணைகளை ஏவக்கூடிய துப்பாக்கி கண்டுபிடிக்கப்பட்டது.
- யாழ்ப்பாணத்தின் புகழ் பெற்ற கல்லூரிகளில் ஒன்றான யாழ் பரி யோவான் கல்லூரி நல்லூரில் ஆரம்பிக்கப்பட்டது.
# 1823

## பிறப்புகள்

- அக்டோபர் 5 - வள்ளலார்
- டிசம்பர் 6 - மாக்ஸ் முல்லர்
# 1823

## இறப்புகள்

- ஜனவரி 26 - எட்வர்ட் ஜென்னர்
# சிவபுராணம்

**சிவபுராணம்** என்பது பொ.ஊ. ஒன்பதாம் நூற்றாண்டின் இறுதிப் பகுதியில் வாழ்ந்த மாணிக்கவாசகரால் இயற்றப்பட்ட திருவாசகம் என்னும் சைவத் தமிழ் நூலின் ஒரு பகுதி ஆகும். *திருவாசகத்திற்கு உருகாதார் ஒரு வாசகத்திற்கும் உருகார்* என்று போற்றப்படுகிறது. சிறப்புப் பெற்ற இந் நூலின் முதற் பகுதியாகச் சிவபுராணம் அமைந்துள்ளது. 95 அடிகளைக் கொண்டு இன்னிசைக் கலிவெண்பாப் பாடல் வடிவில் அமைந்துள்ள இது சைவர்களின் முதன்மைக் கடவுளான சிவபெருமானின் தோற்றத்தையும், இயல்புகளையும் விவரித்துப் போற்றுகிறது. அத்துடன், உயிர்கள் இறைவனை அடைவதற்கான வழிமுறைகளையும் சைவசித்தாந்தத் தத்துவ நோக்கில் எடுத்துக்கூறுகின்றது. மிகவும் எளிய தமிழில் எழுதப்பட்டிருக்கும் இப் பாடலின் பெரும்பாலான பகுதிகள், ஆயிரத்து நூறு ஆண்டுகள் கழிந்துவிட்டபின், தற்காலத்திலும் இலகுவாகப் புரிந்து கொள்ளக் கூடியவையாக உள்ளன.
# சிவபுராணம்

## சிவபுராணத்தின் நோக்கம்

முன் செய்த பாவ புண்ணியங்கள் அனைத்தும் தீர்வதற்காக உள்ளம் மகிழும் வகையில் சிவபுராணத்தைக் கூறுகிறேன் என்னும் பொருள்பட, சிவபுராணம் பாடியதன் காரணத்தை அதன் 19 ஆம், 20 ஆம் அடிகளில் விளக்கியுள்ளார் மாணிக்கவாசகர். சைவசித்தாந்தக் கொள்கைகளின்படி, உயிர்கள் செய்யும் நன்மை, தீமை ஆகிய இரு வினைகளும் அவை மீண்டும் மீண்டும் பிறப்பதற்குக் காரணமாக அமைவதுடன், உயிர்கள் இறைவனை அடைவதற்கும் தடையாக அமைகின்றன. இதனாலேயே, *முந்தை வினைகள் அனைத்தும் ஓய* இறைவன் அருள் தேவை என்பதை எடுத்துக் கூறுகிறது சிவபுராணம். இதன் இறுதி அடிகளும், *அல்லல் நிறைந்த பிறவியை நீக்கும் வல்லமை பெற்ற திருவடிகளைப் பணிந்து சொல்லப்பட்ட இப்பாடலைப் பொருள் உணர்ந்து சொல்லுபவர்கள் சிவபெருமானின் திருவடிகளை அடைவார்கள் என்று வலியுறுத்துகின்றன*.
# சிவபுராணம்

## சிவபுராணத்தின் அமைப்பு

உயிர், தான் செய்யும் வினைகளின் விளைவுகளினால் மீண்டும் மீண்டும் உலகில் பிறந்து அழுந்துவதில் இருந்து விடுதலை பெற்றுச் சிவனை அடைவதற்காக இறைவனை வேண்டுவதாக அமைந்திருப்பது இப்பாடல்.  
- *நமச்சிவாய வாழ்க* என்று தொடங்கி, முதல் பதினாறு அடிகள் வரை, இறைவனை வாழ்த்துவதாக அமைந்துள்ளன.  
நம சிவாய வாழ்க நாதன் தாள் வாழ்க
இமைப் பொழுதும் என் நெஞ்சில் நீங்காதான் தாள் வாழ்க
கோகழி ஆண்ட குருமனிதன் தாள் வாழ்க
ஆகமம் ஆகி நின்று அண்ணிப்பான் தாள் வாழ்க
ஏகன் அநேகன் இறைவன் அடி வாழ்க  
- பதினேழாவது அடியிலிருந்து இருபது வரை நூலின் நோக்கம் பற்றியும், அதை எழுதுவதற்கு ஆக்கியோனுக்கு உள்ள தகுதியும் கூறப்படுகின்றன.
- பின்னர் இறைவனைப் புகழ்ந்து, உயிர் தன்னுடைய குறைகளை இறைவனுக்குத் தெரியப்படுத்தும் அடிகள் வருகின்றன. உயிர், உலகில் பல்வேறு வடிவங்களிற் பிறந்து களைத்துப் போனதைக் கூறுவதாக இருபத்தாறு முதல் முப்பத்தோராவது வரையான ஆறு அடிகள் அமைந்துள்ளன.
- இறைவன் திருவடிகளைக் கண்டதில் வீடு பேறு அடைந்த மகிழ்ச்சியைத் தெரியப்படுத்தும் 32 ஆவது அடியைத் தொடர்ந்து மீண்டும் இறைவனின் புகழ் கூறப்படுகின்றது.
- 50 தொடக்கம் 55 வரையான அடிகள், உயிர், தன்னைச் சுற்றி அமைந்துள்ள மாயையினால் உருவான உடல் பற்றியும், அவ்வுடலின் ஐந்து புலன்களும் தன்னை ஏமாற்றுவதையும் எடுத்துக்கூறுவதாக அமைந்துள்ளது.
- தொடர்ந்து 83 ஆவது அடிகள் வரை இறைவனின் புகழ் கூறப்பட்டு, 84 ஆம், 85 ஆம் அடிகளில் பல்வேறு வடிவங்களில் இருக்கும் உடம்பினுள் கட்டுப்பட்டிருக்க முடியாமல் இருக்கும் நிலையைக் கூறி உயிர் புலம்புகிறது.
- மீண்டும் இறைவனின் புகழ்ச்சியுடன், இந் நூலைப் பொருள் உணர்ந்து சொல்லுபவர்கள் அடையக்கூடிய பயனை இறுதி நான்கு வரிகளில் கூறி நூல் நிறைவு எய்துகிறது.(சிவபுராணத்தில் மொத்தம் 95 அடிகள் உள்ளன)
# சிவபுராணம்

## சிவபுராணத்தில் சைவசித்தாந்தக் கருத்துகள்

சிவனை முழுமுதற் கடவுளாகக் கொண்டு வழிபடும் சைவ சமயம் தமிழ் நாட்டில் சைவசித்தாந்தக் கொள்கைகளை அடிப்படையாகக் கொண்டது. இறைவன், உயிர், அதனைப் பீடிக்கும் மலங்கள் ஆகிய மூன்றும் என்றும் நிலைத்திருக்கும் உண்மைகள் என்றுகூறும் சைவ சித்தாந்தம், அவற்றின் இயல்புகள், அவற்றிடையேயான தொடர்புகள் என்பன பற்றிக் கூறி, உயிர்களின் விடுதலையும் இறுதி நோக்கமுமாகிய, இறைவனை அடையும் வழிமுறைகள் பற்றியும் கூறுகிறது.  
- இறைவனுடைய இயல்புகள், உயிரின் தன்மை, அவற்றை மலங்கள் பீடித்திருத்தல், உயிர்கள் திரும்பத் திரும்பப் பிறக்கவேண்டியிருத்தல், உயிர்களின் விடுதலை, உயிர்களை விடுவிப்பதில் இறைவனின் பங்கு, இறைவன் அருளைப் பெறுவதில் உயிர்கள் கடைப்பிடிக்க வேண்டிய வழிமுறைகள் என்பன தொடர்பாகச் சிவபுராணத்தில் குறிப்புகள் வருகின்றன.  
இந்து சமயத்தின் ஒரு பிரிவு என்ற வகையில் சைவம் வேதங்களை ஏற்றுக்கொண்டாலும், ஆகமங்கள் எனப்படும் நூல்களே சைவசித்தாந்தத்தின் உயிர்நாடியாக விளங்குபவை.  
- சிவபுராணம் தொடக்கத்திலேயே இறைவனைப் போற்றும்போது, தானே ஆகமம் ஆகி நின்று உயிர்களுக்கு அருகில் வருபவன் என்ற பொருள்பட *ஆகமம் ஆகிநின்று அண்ணிப்பான்* என்று கூறுகிறது. இதன் மூலம், உயிர்களின் விடுதலைக்கு ஆகமங்களின் இன்றியமையாமை வற்புறுத்தப்படுகிறது.
# சிவபுராணம்

## சிவபுராணத்தில் சைவசித்தாந்தக் கருத்துகள்

### இறைவன்

சைவ சித்தாந்தம் கூறும் மூன்று உண்மைப் பொருள்களுள் இறைவனும் (பதி) ஒன்று. அவன் அறிவு வடிவமானவனும், எங்கும் நிறைந்திருப்பவனும், எல்லாவல்லமையும் உடையவனும் ஆவான் என்பதும்; படைத்தல், காத்தல், அழித்தல், அருளல், மறைத்தல் ஆகிய ஐந்தொழில்களை அவன் புரிகிறான் என்பதும் சைவ சித்தாந்த மரபு. இந்தக் கருத்துகள் சிவபுராணத்தின் பின் வரும் அடிகளில் எடுத்து ஆளப்படுகின்றன.  
- *மெய் ஞானம் ஆகி மிளிர்கின்ற மெய்ச் சுடரே*
- *ஆக்கம் அளவு இறுதி இல்லாய்*
- ''விண் நிறைந்தும் மண் நிறைந்தும் மிக்காய், விளங்கு ஒளியாய்,
எண் இறந்து எல்லை இலாதானே''
- *அளவிலாப் பெம்மானே*
- *தோன்றாப் பெருமையனே ஆதியனே அந்தம் நடுவாகி அல்லானே*
- *போக்கும் வரவும் புணர்வும் இலாப் புண்ணியனே*
- ''அனைத்து உலகும் ஆக்குவாய் காப்பாய் அழிப்பாய் அருள் தருவாய்
போக்குவாய்''
# சிவபுராணம்

## சிவபுராணத்தில் சைவசித்தாந்தக் கருத்துகள்

### உயிரும், மலங்களும்

உயிரும் உண்மைப் பொருளே, அதற்கும் அறிவு உண்டு, ஆனாலும் அதனை இயல்பாகவே பீடித்துள்ள ஆணவ மலத்தினால் அதன் அறிவு முற்றாக மறைக்கப்பட்டுள்ளது என்கிறது சைவ சித்தாந்தம். முற்பிறவியின் வினைப் பயன்கள் *கன்மம்* என்னும் மலமாகவும், வினைப் பயன்களை நுகர உதவும், உடல் மற்றும் உலகப் பொருட்கள் வடிவில் *மாயை* என்னும் மலமும் இடையில் வந்து உயிரைப் பீடிக்கின்றன. இக்கருத்துகள் சிவபுராணத்தின் பின்வரும் அடிகளிலே காணக் கிடைக்கின்றன.  
- *எஞ்ஞானம் இல்லாதேன்*
- *பொல்லா வினையேன்*
- *வல்வினையேன் தன்னை மறைந்திட மூடிய மாய இருளை*
- *மீட்டு இங்கு வந்து வினைப்பிறவி சாராமே*
- *வேற்று விகார விடக்கு உடம்பின் உள்கிடப்ப ஆற்றேன்*
# சிவபுராணம்

## சிவபுராணத்தில் சைவசித்தாந்தக் கருத்துகள்

### பிறவிச் சுழல்

உயிர்கள் ஒவ்வொரு பிறவியிலும் செய்யும் நல்வினை, தீவினைகளின் பயன்களை நுகர்வதற்காக அவை புதிய பிறவிகளை எடுத்துப் பிறவிச் சுழலில் சிக்கிக் கொள்கின்றன. இச் சைவ சித்தாந்தக் கொள்கை சிவபுராணத்தின் அடிகளிலே பொதிந்துள்ளன.  
- *புல்லாகிப் பூடாய்ப் புழுவாய் மரமாகிப்*
: *பல் விருகமாகிப் பறவையாய்ப் பாம்பாகிக்*
: *கல்லாய் மனிதராய்ப் பேயாய்க் கணங்களாய்*
: *வல் அசுரர் ஆகி முனிவராய்த் தேவராய்ச்*
: *செல்லாஅ நின்ற இத் தாவர சங்கமத்துள்*
: *எல்லாப் பிறப்பும் பிறந்து இளைத்தேன்*  
- *வேற்று விகார விடக்கு உடம்பின் உள்கிடப்ப ஆற்றேன்*.  
இச் சுழலிலிருந்து நீங்கி விடுதலை பெறுவதற்கு இறைவன் திருவருள் தேவைப்படுகிறது. பிறவிச் சுழலிலிருந்து உயிர்களை மீட்க வல்லவன் இறைவனே என்னும் சைவ சித்தாந்தக் கருத்துகள் சிவபுராணத்தின் பல அடிகளிலே காணப்படுகின்றன.  
- *பிறப்பறுக்கும் பிஞ்ஞகன்*.
- *மாயப் பிறப்பு அறுக்கும் மன்னன்*.
- *பிறந்த பிறப்பு அறுக்கும் எங்கள் பெருமான்*.
- *அல்லல் பிறவி அறுப்பானே*
- *கள்ளப் புலக்குரம்பைக் கட்டு அழிக்க வல்லானே*
- *அஞ்ஞானம் தன்னை அகல்விக்கும் நல் அறிவே*
- *பாசமாம் பற்று அறுத்துப் பாரிக்கும் ஆரியனே*
- *என்னைப் புகுவிப்பாய் நின் தொழும்பின்*
# தெற்கு யோர்சியா மற்றும் தெற்கு சண்ட்விச் தீவுகள்

**தெற்கு யோர்சியா மற்றும் தெற்கு சண்ட்விச் தீவுகள்** தெற்கு அட்லாண்டிக் பெருங்கடலிள் அமைந்துள்ள பிரித்தானிய கடல்கடந்த ஆட்சிப்பகுதியாகும். இந்தத் தீவானது இங்கிலாந்து நாட்டைச் சேர்ந்த மாலுமி ஜேம்ஸ் குக் என்பவரால் 1770 இல் கண்டறியப்பட்டது. இது **தெற்கு யோர்சியா** எனப்படும் சுமார் 106.25 மைல் (170 கி.மீ.) நீளமும், 18 மைல் (29 கி.மீ.) அகலமும் கொண்ட ஒரு பெரிய தீவையும் **தெற்கு சண்ட்விச் தீவுகள்** எனப்படும் அளவில் சிறிய தீவுக் கூட்டங்களையும் கொண்டது. இவ்வாட்சிப் பகுதியில் பாரம்பரியக் குடிகள் யாரும் கிடையாது, பிரித்தானிய அரச அலுவலர், பதில் தாபல் அதிகாரி, வேதியலாளர்கள், மற்றும் பிரித்தானிய அண்டார்டிக்கா ஆய்வு நிறுவனத்தின் துணை சேவையாளர்கள் மாத்திரமே இங்கு வசிக்கின்றனர்.  
ஐக்கிய இராச்சியம் தெற்கு யோர்சியாவுக்கு 1775 முதல் முடியுரிமையக் கொண்டுள்ளதோடு, தெற்கு சண்ட்விச் தீவுகள் 1985 ஆம் ஆண்டு முதல் ஏற்படுத்தப்பட்டதாகும். 1985 இற்கு முன்னர் தெற்கு சண்ட்விச் தீவுகள் பிரித்தானிய கடல்கடந்த ஆட்சிப்பகுதியான போக்லாந்து தீவுகளின் சார்புப் பகுதியாக ஆட்சி செய்யப்பட்டு வந்தது. ஆர்ஜென்டீனா 1927 ஆம் ஆண்டு தெற்கு யோர்சியாவுக்கும் 1938 ஆம் ஆண்டு தெற்கு சண்ட்விச் தீவுகளுக்கும் உரிமை கோரியது. 1976 முதல் 1982 இல் பிரித்தானிய கடற்படையால் மூடப்படும் வரை ஆர்ஜென்டீனா தெற்கு சண்ட்விச் தீவுகளில் ஒரு கடற்படைத்தளத்தையும் பேணி வந்த்தது. ஆர்ஜென்டீனாவின் தெற்கு யோர்சியா மீதான உரிமைக் கோரல் 1982 ஆம் ஆண்டு போக்லாந்துப் போருக்கு ஒரு முக்கிய காரணமாக அமைந்தது.
# ஜோசப் ஃபூரியே

**யோசப் பூரியே** (*Joseph Fourier*, ; ; 21 மார்ச் 1768 – 16 மே 1830) பிரான்சியக் கணிதவியலாளரும், இயற்பியலாளரும் ஆவார். இவர் கணிதவியலில் பூரியே தொடர் என்னும் கருத்துக்காகப் புகழ்பெற்றவர். இயற்பியலில் வெப்பவியலில் செய்த ஆய்வுகளுக்காகவும், வெப்பப் பரிமாற்றம், அதிர்வுகள் ஆகியவற்றிலும் இவர் பங்காற்றியுள்ளார். வூரியே மாற்று, வெப்பக்கடத்தலுக்கான பூரியே விதி ஆகியன இவர் பெயரில் அழைக்கப்படுகின்றன. பைங்குடில் விளைவைக் கண்டுபிடித்தமைக்காகவும் இவர் அறியப்படுகிறார்.
# சீசியம்

**சீசியம்** *(Caesium)* என்பது Cs என்ற மூலக்கூற்று வாய்ப்பாடு கொண்ட ஒரு வேதியியல் தனிமம் ஆகும். இதனுடைய அணு எண் 55 ஆகும் இதன் அணுக்கருவில் 78 நொதுமிகள் உள்ளன. சீசியம் மென்மையான வெள்ளிய தங்கம் போன்ற தோற்றம் கொண்ட கார உலோகங்கள் வரிசையைச் சேர்ந்த ஒரு தனிமம் என்று தனிம வரிசை அட்டவணையில் வகைப்படுத்தப்பட்டுள்ளது. சீசியத்தின் உருகுநிலை அறை வெப்பநிலைக்கு நெருங்கிய வெப்பநிலையான 28 °செல்சியசு வெப்பநிலையாகும். ருபீடியம் (39 °செல்சியசு), பிரான்சியம் (27 °செல்சியசு), காலியம் (30 °செல்சியசு) போன்ற தனிமங்களும் அறை வெப்பநிலைக்கு அருகாமையில் உருகுநிலையைக் கொண்ட நீர்மநிலை தனிமங்களாகும் துல்லிய அணு மணிகாட்டிகளில் சீசியம் அணு பயன்படுகின்றது.
சீசியத்தின் இயற்பியல் மற்றும் வேதியியல் பண்புகள் ரூபிடியம் மற்றும் பொட்டாசியம் போன்ற தனிமங்களின் இயற்பியல் மற்றும் வேதியியல் பண்புகளை ஒத்த பண்புகளைக் கொண்டுள்ளது. இக்குழுவில் இடம்பெற்றுள அனைத்து உலோகங்களையும் விட அதிக வினைத்திறன் கொண்ட இவ்வுலோகம் காற்றில் தானே பற்றிக் கொள்ளும் உலோகமாக உள்ளது. -116 ° செல்சியசு வெப்பநிலையிலும் கூட தண்ணீருடன் இது வினைபுரிகிறது. பாலிங் அளவு கோலில் 0.79 என்ற மதிப்பைக் கொண்டுள்ள மிகவும் குறைவான எலக்ட்ரான் கவர் ஆற்றலை சீசியம் கொண்டுள்ளது. சீசியம் -133 என்ற ஒரே ஒரு நிலையான ஐசோடோப்பை சீசியம் பெற்றுள்ளது. சீசியம் பெரும்பாலும் பொலூசைட்டு என்ற கனிமத்தில் இருந்து தயாரிக்கப்படுகிறது. அதே நேரத்தில் கதிரியக்க ஐசோடோப்பான சீசியம்- 137 அணுக்கரு பிளவு மூலம் உருவாகும் விளைபொருளாகும். அணு உலைகளில் இருந்து வெளியேறும் கழிவுகளிலிருந்து இது பிரித்தெடுக்கப்படுகிறது.  
செருமானிய வேதியியலாளர் இராபர்ட் புன்சன் மற்றும் இயற்பியலாளர் குசுடாவ் கிர்சாஃப் ஆகியோர் 1860 ஆம் ஆண்டில் புதிதாக உருவாக்கப்பட்ட சுடர் நிறமாலை மூலம் சிசியத்தை கண்டுபிடித்தனர். வெற்றிடக் குழாய்களிலும் ஒளிமின்கலன்களிலும் தொடக்கத்தில் சிரிய அளவில் சீசியம் பயன்படுத்தப்பட்டது. ஒளியின் வேகம் பிரபஞ்சத்தில் மிகவும் மாறாத பரிமாணமாக இருப்பதாக ஐன்சுடீனின் ஆதாரத்தின் மீது 1967 ஆம் ஆண்டில், மேற்கொள்ளப்பட்ட நடவடிக்கை காரணமாக சர்வதேச அலகு அமைப்பு முறைமைகள் சிசியம் -133 ஐசோடோப்பைப் பயன்படுத்தத் தொடங்கியது. அதிலிருந்து, சீசியம் அதிக துல்லியமான அணுக் கடிகாரங்களில் பரவலாக பயன்படுத்தப்பட்டது.  
1990 களில் இருந்து சீசியம் தனிமத்தின் மிகப்பெரிய பயன்பாடாகக் கருதப்படுவது துளையிடும் திரவங்களுக்காக இதைப் பயன்படுத்துவது ஆகும். ஆனால் மின்சக்தி உற்பத்தி, மின்னியல் மற்றும் வேதியியல் துறைகளில் பல்வேறு பயன்பாடுகளுக்கும் இது பயன்படுத்தப்பட்டது. கதிரியக்க ஐசோடோப்பான சீசியம்-137 அரை ஆயுட்காலமாக 30 வருடங்களைப் பெற்றுள்ளது.இது மருத்துவத்துறையில் பயன்படுத்தப்படுகிறது. கதிரியக்கமல்லாத சீசியச் சேர்மங்கள் குறைந்த அளவு நச்சுத்தன்மை கொண்டவையாக உள்ளன. ஆனால் தூயநிலையில் இருக்கும் சீசியம் நீருடன் தீவிரமாக வெடித்தலுடன் வினைபுரிவதால் உதை தீங்கு விளைவிக்கும் தனிமமாகக் கருதுகிறார்கள். கதிரியக்க ஐசோடோப்புகள் குறிப்பிடத்தக்க சுகாதார விளைவுகளையும் சுற்றுச்சூழல் தீங்கையும் விளைவிக்கிறது.
# சீசியம்

## இயற்பியல் பண்புகள்

மோவின் கடினத்தன்மை அளவுகோலில் 0.2 மோ மதிப்பைக் கொண்ட சீசியம் ஒரு மென்மையான உலோகமாகக் கருதப்படுகிறது. இதை தகடாகவும் அடிக்கலாம் கம்பியாகவும் நீட்டலாம். வெளிர் நிறத்தில் காணப்படும் ஒரு உலோகம் இதுவாகும். ஆக்சிசனுடன் வினைபுரிந்து கருமையாகிறது. கனிம எண்ணெய்களில் வைத்து எடுத்துச் செல்லும் போது இது தன்னுடைய பளபளப்பை இழந்து சாம்பல் நிறத்திற்கு மங்கிவிடுகிறது. 28.5° செல்சியசு என்ற குறைந்த உருகுநிலையைக் கொண்டு அறை வெப்பநிலையில் நீர்ம நிலையில் உள்ள சில தனிமங்களின் வரிசையில் ஒன்றாக இதுவும் இடம்பிடிக்கிறது. பாதரசம் மட்டுமே சீசியத்தைக் காட்டிலும் குறைந்த உருகுநிலை கொண்ட தனிமமாக உள்ளது. மேலும் கூடுதலாக சீசியம் மட்டுமே 641° செல்சியசு வெப்பநிலை என்ற குறைந்த கொதிநிலை கொண்ட தனிமமாகும். பாதரசம் மட்டுமே இதைவிட குறைந்த கொதிநிலை கொண்ட தனிமமும் ஆகும். சிசியத்தின் சேர்மங்கள் நீல நிறம் அல்லது ஊதா நிறத்துடன் எரிகின்றன.  
மற்ற கார உலோகங்களுடனும், தங்கம், மற்றும் பாதரசம் போன்ற உலோகங்களுடனும் சீசியம் உலோகக் கலவைகளை உருவாக்குகிறது. 650 ° செல்சியசு வெப்பநிலைக்கு கீழான வெப்பநிலையில் இது கோபால்ட், இரும்பு, மாலிப்டினம், நிக்கல், பிளாட்டினம், தங்குதன் ஆகியவற்றுடன் உலோகக் கலவைகளை உருவாக்குவதில்லை. ஆண்டிமனி, காலியம், இண்டியம், தோரியம் போன்ற ஒளி உணர் தனிமங்களுடன் சிசியம் இணைந்து உலோகமிடை சேர்மங்களை உருவாக்குகிறது. இலித்தியம் தவிர மற்ற கார உலோகங்கள் அனைத்துடனும் சீசியம் கலக்கிறது. 41% சீசியம், 47% பொட்டாசியம் மற்றும் 12% சோடியம் கலந்து உருவாக்கப்படும் கலப்புலோகம் மிகக் குறைந்த உருகுநிலை கொண்ட உலோகக் கலவையாக கருதப்படுகிறது. CsHg2 மற்றும் CsHg உள்ளிட்ட சில இரசக் கலவைகளும் அறியப்படுகின்றன.
# சீசியம்

## பயன்பாடுகள்

சீசியத்தின் ஐசோடோப்பான Cs 137,புற்றுநோய்கான கதிர்மருத்துவத்திலும் அண்மை கதிர் மருத்துவத்திலும் தொலைக்கதிர் மருத்துவத்திலும் பயன்படுகிறது. அதன் குறைந்த ஆற்றலால் அதனைக் கையாழுவது எளிமையாக இருக்கிறது.30.5 வருட அரை வாழ்நாளும் சாதகமாக உள்ளன.  
அணு உலைகளில் யுரேனியம் பிளவுறும் போது கிடைக்கப்பெறும் பல தனிமங்களில் சீசியம் 137 னும் ஒன்று. இதனுடன் கதிரியக்கம் இல்லாத சீசியம் 133 அணுவும் கதிரியக்கமும் குறைந்த அரை வாழ்நாளும் கொண்ட சீசியம் 134 அணுவும் கிடைக்கின்றன.சீசியம் 137 னின் ஒப்புக் கதிரியக்கம் அதாவது ஒரு கிராம் சீசியம் 137 னுடைய கதிரியக்கம் 25 கியூரி அளவேயாகும். சீசியம் 137 ,கதிர் ஐசோடோப்பிலிருந்து 0.66 மில்லியன் எலக்ட்ரான் வோல்ட் காமா கதிர்கள் வெளிப்படுகின்றன.இது தோல்பரப்பில் காணப்படும் புற்றுநோய்க்கு மருத்துவம் மேற்கொள்ள ஏற்றது.வெளிப்படும் β துகளின் ஆற்றல் 0.51 மி. எ.வோ.அளவே ஆகும்.
# விக்கிப்பீடியா:எதிர்காலத் தமிழ் விக்கிப்பீடியா திட்டங்கள்

தமிழ் விக்கிபீடியாவில் பலவகைச் செயற்பாடுகள் உண்டு. அவற்றுள் தெளிவான இலக்குகளுடன், கால வரையுடன், முடிவுகள் கொண்ட திட்டங்களும் ஒன்று. தற்சமயம் இப்படிப்பட்ட மூன்று திட்டங்கள் முன்னெடுக்கப்படுகின்றன. இத்திட்டங்கள் பற்றிய தகவல்களை சென்று பெறலாம்.  
இங்கு தற்சமயம் பங்களிக்கும் பயனர்கள், வளங்களைக் கொண்டு நாம் விரும்பும் அனைத்து திட்டங்களையும் ஒருங்கே செயற்படுத்த முடியாது. எனினும் பயனர்கள், வளங்கள் பெருகும் போதும், எமது தற்போதைய திட்டங்கள் முடிவு பெறும் போதும் பிற திட்டங்களை நடைமுறைப்படுத்த முடியும். அவ்வாறு செயற்படுத்த வேண்டிய திட்டங்களைப் பற்றிய தகவல்கள் இந்தப் பக்கதில் ஒருங்கிணைக்கப்படும்.  
- விக்கிபீடியா:விக்கித் திட்டம் முக்கிய கட்டுரைகள் -
- விக்கிபீடியா:விக்கித் திட்டம் அடிப்படைப் பிரச்சினைகள் - பிரச்சினைகள் பட்டியல்
- விக்கிபீடியா:விக்கித் திட்டம் மனித முன்னேற்ற அளவீடுகள் - :
- [[விக்கிபீடியா:விக்கித் திட்டம் நோய்கள் - :
- [[விக்கிபீடியா:விக்கித் திட்டம் கருவிகள் - :
- [[விக்கிபீடியா:விக்கித் திட்டம் அன்றாட வாழ்வியல் - அன்றாட வாழ்வியல்
- விக்கிபீடியா:விக்கித் திட்டம் விளையாட்டுக்கள் - 2008 ஒலிம்பிக் விளையாட்டுப் போட்டிகள்
- விக்கிபீடியா:விக்கித் திட்டம் தமிழர் உணவுகள் - தமிழர் உணவுகள் பட்டியல்
# குரோவாசியா

**குரோவாசியா** (*Croatia*, , **குரோவாத்ஸ்க்கா**, **ஹரவாத்ஸ்க்கா**), முறைப்படி **குரோவாசியக் குடியரசு** (*Republika Hrvatska* ), என்று அழைக்கப்படும் நாடு நடு ஐரோப்பாவும் நடுநிலக் கடல் பகுதியும், பால்க்கனும் கூடும் இடத்தில் அமைந்துள்ள சிறு நாடு. இந்நாட்டில் 2007 ஆம் ஆண்டு மதிப்பீட்டின்படி 4,493,312 மக்கள் வாழ்கிறார்கள். இந்நாட்டின் தலைநகரம் சாகிரேப் ஆகும். 2001 ஆம் ஆண்டுக் கணக்கீட்டின் படி 779,145 மக்கள் இந்த பெரிய நகரத்தில் வாழ்கிறார்கள். குரோவாட்ஸ்க்காவின் வடக்கே சிலொவேனியா நாடும் அங்கேரியும் உள்ளன. கிழக்கே செர்பியா உள்ளது. தெற்கிலும் மேற்கிலும், வடகிழக்கிலும், தென்கிழக்கிலும் பாஸ்னியா-ஹெர்ட்சேகோவினா உள்ளது. ஏட்ரியாட்டிக் கடல் மேற்கிலும், சற்று தள்ளி தெற்கே மாண்ட்டெனெக்ரோவும் உள்ளது. குரோவாட்ஸ்க்கா ஐரோப்பிய ஒன்றியத்தில் இணைய இருக்கும் உறுப்புநாடுகளில் ஒன்றாகும்.  
2013 சூலை 1-ம் தேதி குரோவாசியா ஐரோப்பிய ஒன்றியத்தில் உறுப்பு நாடாக சேர்க்கப்பட்டது.
# குரோவாசியா

## வரலாறு

படம்]]
குரோவாட்ஸ்க்கர்கள் பால்க்கன் பகுதியில் கிபி 7வது நூற்றாண்டில் குடியேறி டால்மேசியா, மற்றும் பன்னோனியா என்னும் இரு நகரங்கள் அமைத்தனர்.
# குரோவாசியா

## நிலவமைப்பு

குரோவாட்ஸ்க்கா தென் ஐரோப்பாவில் உள்ளது
# குரோவாசியா

## மாவட்டங்கள்

குரோவாட்ஸ்க்கா நாடு 21 சுப்பானியா (*županija*) என்று அழைக்கப்படும் மாவட்டங்களாகப் பிரிக்கப்பட்டுள்ளது. குரோவாட்ஸ்க்காவின் பெரிய் நகரமும் தலைநகரமும் சாகிரேப் ஆகும்.
# குரோவாசியா

## பொருளியல்

குரோவாட்ஸ்க்கா சீரான பொருளியலுடன் இயங்கும் ஒரு நாடு. தென் கிழக்கு ஐரோப்பாவிலேயே கிரீசு தவிர்த்த நாடுகளில் மிகவும் முன்னேறிய பொருளியல் கொண்ட நாடு. 2007 ஆம் ஆண்டிற்கான மொத்த பொருள் உறபத்தியின் மதிப்பு (GDP) USD 68,208 பில்லியன், அல்லது தலா USD 15,355 க்கும் மேலானதாகும். மற்ற ஐரோப்பிய நாடுகளாகிய ருமானியா, பல்கேரியா, போலந்து, லாத்வியா போன்ற நாடுகளைக்காட்டிலும் உறபத்தி மிக்க நாடு.
# பேரியம்

**பேரியம்** *(Barium)* என்பது Ba என்ற மூலக்கூற்று வாய்ப்பாடு கொண்ட ஒரு கனிம வேதியியல் தனிமம் ஆகும். இதன் அணு எண் 56 மற்றும் இதன் அணுக்கருவில் 82 நொதுமிகள் உள்ளன. பேரியம் ஒரு மென்மையான உலோகம் ஆகும். வெள்ளி தனிமத்தைப் போல வெண்மை நிறம் கொண்டு பளபளப்பாக காணப்படுகிறது. உயர் வினைத்திறன் காரணமாக பேரியம் இயற்கையில் தனித்துக் கிடைப்பதில்லை. ஆதியில் இதனுடைய ஐதராக்சைடு பேரிடா என்ற பெயரில் அறியப்பட்டிருந்ததாகக் கருதப்படுகிறது. ஒரு கனிமமாக இது அப்போது காணப்படவில்லை என்றாலும் பேரியம் கார்பனேட்டை சூடுபடுத்தி தயாரிக்கப்பட்டது.  
பேரைட்டு எனப்படும் பேரியம் சல்பேட்டு (BaSO4), விதரைட்டு எனப்படும் பேரியம் கார்பனேட்டு (BaCO3) இரண்டும் இயற்கையில் தோன்றுகின்ற பொதுவான கனிமங்களாகும். இவ்விரண்டு கனிமங்களும் நீரில் கரைகின்றன. கனம் என்ற பொருள் கொண்ட கிரேக்க மொழிச் சொல்லான பேரிட்டா என்ற சொல்லில் இருந்து பேரியம் என்ற சொல் வருவிக்கப்பட்டுள்ளது. பேரிக் என்ற சொல் பேரியத்தின் பெயரடையாகப் பயன்படுத்தப்படுகிறது. 1774 ஆம் ஆண்டு பேரியம் ஒரு புதிய தனிமமாக அடையாளம் காணப்பட்டது. ஆனால் 1808 ஆம் ஆண்டு மின்னாற்பகுப்பு வரை பேரியத்தை ஒரு தனிமமாக ஒடுக்க முடியவில்லை.  
பேரியத்திற்கென சில தொழிற்சாலைப் பயன்கள் உண்டு. வரலாற்றில் வெற்றிட குழாய்களுக்கான வளிம நீக்கியாகவும், மறைமுகமாக சூடேற்றப்படும் எதிர்மின் வாய்களின் மேல் ஆக்சைடு வடிவத்தில் உமிழும் பூச்சாகவும் பேரியம் பயன்படுத்தப்பட்டது. உயர் வெப்ப நிலை மீக்கடத்திகள் மற்றும் மின் வேதியியல் பீங்கான்களில் இது பகுதிப்பொருளாக உள்ளது. நுண்கட்டமைப்பில் கார்பன் மணிகளின் அளவைக் குறைக்க எஃகு மற்றும் வார்ப்பிரும்புடன் பேரியம் சேர்க்கப்படுகிறது. பேரியம் சேர்மங்கள் பச்சை நிறத்தை வழங்குவதற்காக வானவேடிக்கைக்கு பயன்படுத்தப்படும் வான வெடிகளில் சேர்க்கப்படுகின்றன.  
பேரியம் சல்பேட் எண்ணெய் நன்கு துளையிடும் திரவத்திற்கும், அதே போல் ஒரு தூய்மையான வடிவத்திற்கும் ஒரு உயிரற்ற சேர்மமாக பயன்படுத்தப்படுகிறது, இது மனித இரைப்பை நுண்ணுயிர் டிராக்டை உருமாற்றுவதற்காக எக்ஸ்-ரே ரேடியோ கான்ட்ராஸ்ட்ராட் முகவர்களாக உள்ளது. கரையக்கூடிய பேரியம் அயன் மற்றும் கரையக்கூடிய கலவைகள் நச்சுத்தன்மையுடனானவை. பேரியம் சல்பேட்டை ஒரு கரையாத கூட்டுப்பொருளாக எண்ணெய் கிணறுகள், துளையிடும் பாய்மங்களில் பயன்படுத்தப்படுகிறார்கள். மனித இரைப்பை பாதையை படம்பிடிக்கும் எக்சு கதிர் தொழில் நுட்பத்தில் தூய்மையான பேரியம் பயன்படுத்தப்படுகிறது. கரையக்கூடிய பேரியம் அயனிகள் மற்றும் கரையக்கூடிய பேரியம் சேர்மங்கள் கொறிக்கும் விலங்குகளைக் கொல்லும் மருந்துகளாகப் பயன்படுகின்றன.
# பேரியம்

## இயற்பியல் பண்புகள்

பேரியம் ஒரு மென்மையான வெண்மையான வெள்ளியைப் போன்ற தோற்றம் கொண்ட ஒரு உலோகமாகும். மீத்தூய்மையுடன் காணப்படும் பேரியம் சற்று தங்கம் போன்ற நிறத்துடன் காணப்படுகிறது . பேரியத்தின் வெண்மை நிறம் காற்றில் அது ஆக்சிசனேற்றம் அடையும் போது மங்கலாகின்றது. அடர் சாம்பல் நிற ஆக்சைடு படலம் உருவாகிறது. நடுத்தரமான அலகு எடையும், நல்ல மின் கடத்துத்திறனும் கொண்டதாக பேரியம் உள்ளது. மீத்தூய பேரியத்தைத் தயாரிப்பது மிகவும் கடினமான செயலாகும். எனவே பேரியத்தின் துல்லியமான பண்புகளையும் இதுவரை கண்டறிய இயலாமல் உள்ளது.  
அறை வெப்ப நிலை மற்றும் அழுத்தத்தில் பேரியம் பொருள் மைய கனசதுரக் கட்டமைப்பில் பேரியம்-பேரியம் பிணைப்பு இடைவெளி 503 பைக்கோமீட்டருடன் காணப்படுகிறது. சூடுபடுத்தும் போது தோராயமாக 1.8×10−5/°செ வீதத்தில் விரிவடைகிறது. மோவின் கடினத்தன்மை அளவு 1.25 இருப்பதால் பேரியம் மிகவும் மென்மையான உலோகமாகக் கருதப்படுகிறது. 730 பாகை செல்சியசு என்ற வெப்ப நிலையை உருகு நிலையாக பேரியம் கொண்டுள்ளது. இது இசுட்ரோன்சியம் தனிமத்தின் உருகு நிலையைக் காட்டிலும் குறைவாகவும், கன உலோகமான ரேடியத்தின் உருகு நிலையைக் காட்டிலும் அதிகமானதாகவும் உள்ளது. எனினும் இதனுடைய கொதி நிலை இசுட்ரோன்சியத்தின் கொதி நிலையைக் காட்டிலும் அதிகரித்து காணப்படுகிறது.(3.62 கி/செ,மீ3) என்ற பேரியத்தின் அடர்த்தி இசுட்ரோன்சியத்திற்கும் (2.36 கி/செ.மீ3) ரேடியத்திற்கும் (~5 கிராம்/செ.மீ3) இடைப்பட்டதாக உள்ளது.
# பேரியம்

## வேதிப்பண்புகள்

வேதியியல் பண்புகளைப் பொறுத்தவரை பேரியத்தின் வேதிப்பண்புகள் மக்னீசியம், கால்சியம், இசுட் ரோன்சியம் ஆகிய தனிமங்களின் வேதிப்பண்புகளை ஒத்துள்ளது. பேரியம் எப்போதும் +2 என்ற ஆக்சிசனேற்ற நிலைகளை வெளிப்படுத்துகிறது. BaF போன்ற சில அரிய சேர்மங்கள் மற்றும் நிலைப்புத்தன்மை அற்ற மூலக்கூற்று இனங்கள் மட்டும் வாயு நிலையில் காணப்படுகின்றன. சால்கோசென்களுடன் பேரியம் ஈடுபடும் வினை வெப்ப உமிழ்வினையாகும். ஆக்சிசன் மற்றும் காற்றுடன் அறை வெப்ப நிலையில் இது வினைபுரிகிறது. எனவே பேரியத்தை எண்ணெய்க்கு அடியில் அல்லது மந்தமான சூழலில் சேமிக்க வேண்டும். கார்பன், நைட்ரசன், பாசுபரசு, சிலிக்கன், மற்றும் ஐதரசன் போன்ற அலோகங்களுடன் பேரியம் ஈடுபடும் வினையும் வெப்ப உமிழ்வினையாகும். சூடுபடுத்தும் போது இவ்வினைகள் நிகழ்கின்றன. தண்ணீர் மற்றும் ஆல்ககால்களுடன் இது ஈடுபடும் வினையும் வெப்ப உமிழ் வினையாகும். இவ்வினையின் போது ஐதரசன் வாயு வெளியிடப்படுகிறது.
# பிரெஞ்சு கினி

**பிரெஞ்சு கினி** (*French Guinea*, Guinée française) என்பது மேற்கு ஆபிரிக்காவில் பிரான்சின் நேரடி ஆட்சியில் இருந்த ஒரு பகுதியாகும். இது பிரான்சின் 1958 அரசமைப்பை ஏற்க மறுத்ததால் பிரான்சிடம் இருந்து அக்டோபர் 2 1958இல் விடுதலை பெற்றது. பிரான்சின் புதிய அரசியலமைப்பை ஏற்க மறுத்த ஒரேயொரு பிரெஞ்சுக் குடியேற்ற நாடு இதுவாகும். இது தற்போது கினி என்ற பெயரில் அழைக்கப்படுகிறது. இதன் அதிகாரபூர்வ மொழியாக பிரெஞ்சு மொழி உள்ளது. அரேபிய மொழியும் பாவிக்கப்படுகிறது.
# விக்கிப்பீடியா:ஆண்டு நிறைவுகள்/அக்டோபர் 6

**அக்டோபர் 6**:
- 1683 &ndash; வில்லியம் பென் தன்னுடன் 13 செருமனியக் குடும்பங்களை பென்சில்வேனியாவுக்கு அழைத்துவந்து குடியேற்றினார். இவர்களே முதன் முதலாக அமெரிக்காவுக்கு குடியேறிய செருமானியர் ஆவர்.
- 1762 &ndash; ஏழாண்டுப் போர்: பிரித்தானியாவுக்கும் எசுப்பானியாவுக்கும் இடையில் மணிலாவில் இடம்பெற்ற போர் முடிவுக்கு வந்தது. ஏழாண்டுப் போர் முடிவடையும் வரையில் பிரித்தானியா மணிலாவைத் தன் பிடியில் வைத்திருந்தது.
- 1976 &ndash; சீன பிரதமர் நால்வர் குழுவையும் அவர்களைச் சேர்ந்தவர்களையும் கைது செய்ய உத்தரவிட்டார். சீனப் பண்பாட்டுப் புரட்சி முடிவுக்கு வந்தது.
- 1976 &ndash; தாய்லாந்தில் அரசுக்கெதிராக இடம்பெற்ற மாணவர் போராட்டம் இராணுவத்தினரால் நசுக்கப்பட்டது. நூற்றுக்கணக்கான மாணவர்கள் படுகொலை செய்யப்பட்டனர்.
- 1995 &ndash; வேறொரு சூரியனை சுற்றி வரும் முதலாவது கோள் **51 பெகாசி பி** (படம்) கண்டுபிடிக்கப்பட்டது.
- 2008 &ndash; அநுராதபுரம் குண்டுவெடிப்பு: தற்கொலைக் குண்டுவெடிப்பில் இலங்கையின் இராணுவத் தளபதி ஜானக பெரேரா உட்பட 27 பேர் கொல்லப்பட்டனர்.
**புலமைப்பித்தன்** (பி.&nbsp;1935) **சுகுமாரி** (பி.&nbsp;1940) **ப. சுப்பராயன்** (இ.&nbsp;1962)
# 1889

:ஐக்கிய அமெரிக்காவில் பல்லாயிரக்கணக்கானோர் வெற்றுக்காணிகளைக் கைப்பற்றுவதற்காக ஓடினார்கள்.]]
**1889** (**MDCCCLXXXIX**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமானது.
# 1889

## நிகழ்வுகள்

- ஜனவரி 4 - இலங்கையில் சபரகமுவா மாகாணம் பிரதி ஆளுநர் சேர் ஈ. என். வோக்கர் என்பவரால் உருவாக்கப்பட்டது.
- ஜனவரி 8 - ஹெர்மன் ஹொல்லெரிக் மின்னாற்றலில் இயங்கும் பட்டியலிடும் கருவிக்கான (tabulating machine) காப்புரிமம் பெற்றார்.
- ஏப்ரல் 22 - நடுப் பகலில் பல்லாயிரக் கணக்கானோர் காணிகளைக் கைப்பற்றுவதற்காக ஓடினார்கள். சில மணி நேரங்களில் ஐக்கிய அமெரிக்காவில் ஒக்லகோமா மற்றும் கத்ரி (Guthrie) ஆகியவற்றில் 10,000 பேர் அங்கிருந்த வெற்றுக் காணிகளைக் கைப்பற்றிக் குடியேறினர்.
- மே 2 - எதியோப்பியாவின் அரசன் இரண்டாம் மெனெலிக் என்பவன் இத்தாலியுடன் செய்துகொண்ட அமைதி உடன்படிக்கையின் படி எரித்திரியாவின் முழுப் பகுதியும் இத்தாலிக்குத் தரப்பட்டது.
- மே 6 - பாரிசில் ஐஃபல் கோபுரம் திறந்துவைக்கப்பட்டது.
- மே 31 - பென்சில்வானியாவில் அணைக்கட்டு ஒன்று சேதமடைந்ததில் 2,200 பேர் கொல்லப்பட்டனர்.
- ஜூன் 3 - அமெரிக்காவின் வில்லா மிட்டி அருவி அருகில் இருந்து 23 கி.மீ. துரத்தில் ஓரகன் என்னுமிடத்தில் உள்ள போர்ட்லண்ட் பகுதி தெருவிளக்கை எரியவைக்க முதன் முதலில் மின்சாரம் பயன்பட்டது.
- ஜூலை 8 - வோல் ஸ்ட்ரீட் ஜேர்னல் முதல் இதழ் வெளிவந்தது.
- செப்டம்பர் 23 - நின்டெண்டோ கம்பனி ஆரம்பிக்கப்பட்டது.
- செப்டம்பர் 11 - இந்து சாதனம், த ஹிண்டு ஓர்கன் (the Hindu Organ) ஆகிய பத்திரிகைகள் யாழ்ப்பாணத்தில் வெளியிடப்பட்டன.
- அக்டோபர் 6 - தோமஸ் அல்வா எடிசன் தனது முதலாவது அசையும் படத்தைக் காண்பித்தார்.
# 1889

## நாள் அறியப்படாதவை

- கோல்புறூக் அரசியல் சீர்திருத்தம் பிரித்தானியரால் இலங்கையில் அறிமுகப்படுத்தப்பட்டது.
# 1889

## பிறப்புகள்

- ஏப்ரல் 16 - சார்லி சாப்ளின்
- செப்டம்பர் 17 - வ.ராமசாமி
- செப்டம்பர் 18 - பரலி சு. நெல்லையப்பர்
- நவம்பர் 14 - ஜவஹர்லால் நேரு
- நவம்பர் 29 - எட்வின் ஹபிள்
# 1889

## இறப்புகள்

- பெப்ரவரி 8 - சொலொமன் ஜோன்பிள்ளை , சிலோன் பேட்ரியட் இதழின் ஆசிரியர், ஆங்கில எழுத்தாளர்.
- பெப்ரவரி 21 - இன்னாசித்தம்பி, சில்லாலையைச் சேர்ந்த பிரபல சுதேச மருத்துவர்.
- மே 12 - ஜோன் கட்பெரி
- அக்டோபர் 11 - ஜேம்ஸ் பிரிஸ்காட் ஜூல்
# 1890

**1890** (**MDCCCXC**) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் திங்கட்கிழமையில் ஆரம்பமானது.
# 1890

## நிகழ்வுகள்

- ஜனவரி 1 - வடகிழக்கு ஆபிரிக்காவில் எரித்திரியா என்ற தனது குடியேற்ற நாட்டை இத்தாலி உருவாக்கியது.
- பெப்ரவரி 17 - பிரித்தானிய நீராவிக்கப்பல் ஒன்று சீனக் கடலில் மூழ்கியதில் 400 பெர் கொல்லப்பட்டனர்.
- அக்டோபர் 6 - யாழ்ப்பாண நகரில் "சின்னக்கடை" எனப்படும் முக்கிய சந்தையில் கடைத்தொகுதி ஒன்று இடிந்து வீழ்ந்ததில் பலர் கொல்லப்பட்டுப் பலர் படுகாயமடைந்தனர்.
# 1890

## பிறப்புகள்

- பெப்ரவரி 10 - போரிஸ் பாஸ்ரர்நாக்
- மே 19 - ஹோ சி மின்
- செப்டம்பர் 15 - அகதா கிறிஸ்டி
- செப்டம்பர் 26 - பாபநாசம் சிவன்
# 1890

## 1890 நாட்காட்டி

| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# வடபழனி

**வடபழனி** சென்னை மாநகராட்சியில் மேற்கே அமைந்திருக்கும் ஒரு பகுதி. வடபழனி சென்னையின் பழம்பெரும் பகுதிகளில் ஒன்றாகும். வடபழனியில் புகழ்பெற்ற கோவில்கள், திரைப்படத் தயாரிப்பு நிறுவனங்கள், உணவகங்கள், மருத்துவமனைகள், அலுவலகங்கள் மற்றும் கடைகள் இருக்கின்றன. வடபழனி தியாகராயநகர் சட்டமன்ற தொகுதியில் உள்ளது.  
புகழ் பெற்ற வடபழனி முருகன் கோவில் இங்கு உள்ளது. சோழர் காலத்தில் கட்டப்பெற்ற வேங்கீஸ்வரர் கோவிலும் வடபழனியில் உள்ளது. சிந்தாமணி என்னும் ஒரு சிறிய கோவிலும் இங்குள்ள ஜவஹர்லால் நேரு சாலையில் (100 அடி சாலை) அமைந்துள்ளது. விஜயா மருத்துவமனை, விஜயா ஹெல்த் சென்டர், சூரியா மருத்துவமனை மற்றும் பெஸ்ட் மருத்துவமனை என்று சென்னையின் பெயர்பெற்ற மருத்துவமனைகள் வடபழனியில் அமைந்துள்ளன. எஸ்.ஆர்.எம். மருத்துவமனையும் உள்ளது.
# வடபழனி

## தொழில்துறை

ஏ.வி.எம்., விஜயா, வாகினி, பிரசாத் கலர் லேப் & ஸ்டுடியோஸ் போன்ற தமிழ்த் திரையுலகின் முன்னணித் திரைப்படத் தயாரிப்பு நிறுவனங்கள், வடபழனியில் உள்ளன. புகழ்பெற்ற சரவண பவன் உணவகம், தன் தலைமையகத்தை வடபழனியில் அமைத்துள்ளது. கணினித்துறையில் இந்தியாவின் முன்னோடி நிறுவனமான ஹிந்துஸ்தான் கம்ப்யூட்டர்ஸ் லிமிட்டட் (எச்.சி.எல்.) தன் அலுவலகத்தை வடபழனியில் அமைத்துள்ளது. என்.எஸ்.கே. சாலையில் (ஆற்காடு சாலை) அமைந்துள்ள ராஹத் பிலாஸா இங்குள்ள மிகப்பெரிய கடைகளில் ஒன்றாகும். 'நெக்சஸ் விஜயா' என்ற பிரம்மாண்டமான, வணிக நிறுவனங்கள் அடங்கிய வளாகம் ஒன்றும் வடபழனியில் உள்ளது.
# வடபழனி

## கல்வித் துறை

புகழ் பெற்ற தனியார் பல்கலைக்கழகமான எஸ்ஆர்எம் பல்கலைக்கழகம் தனது வளாகத்தை வடபழனியில் கொண்டுள்ளது. மேற்கு சிவன் கோவில் தெருவில் அப்போலோ நிறுவனத்தின் டிப்ளமோ கல்லூரி உள்ளது.
# வடபழனி

## போக்குவரத்து

சென்னை மாநகரத்தின் பெரும் சாலைகளில் ஒன்றான ஜவஹர்லால் நேரு சாலை (100 அடி சாலை), வடபழநி வழியாகச் செல்கின்றது. வடபழனியில், சென்னை மாநகராட்சி போக்குவரத்துக் கழகத்தின் பேருந்து நிலையம் மற்றும் பணிமனை ஒன்றும் உள்ளது. சென்னையின் பிற பகுதிகளுக்கு இங்கிருந்து பேருந்து சேவைகள் நிறைய உள்ளன. கோடம்பாக்கம் புறநகர் ரயில் நிலையம், வடபழனியிலிருந்து சுமார் 2 – 3 கி.மீ. தொலைவில் உள்ளது. மேலும், கோயம்பேட்டிலுள்ள புரட்சித் தலைவர் டாக்டர் எம்.ஜி.ஆர். பேருந்து நிலையம் 4 கி.மீ. தொலைவிலும், மீனம்பாக்கத்திலுள்ள சென்னை பன்னாட்டு விமான நிலையம் 8 கி.மீ. தொலைவிலும், புரட்சித் தலைவர் டாக்டர். எம்.ஜி.இராமச்சந்திரன் மத்திய ரயில்வே நிலையம் 12 கி.மீ. தொலைவிலும் உள்ளன.
# வடபழனி

## பெயர்க் காரணம்

வடபழனி : பழைய பெயர் புலியூர்க்கோட்டம்  
"அசைதலும் உரியன் அதா அன்று" என்று திருவாவினன் குடிப்பகுதியிலே திருமுருகாற்றுப் படையில் நக்கீரர் பாடினார். இப்படி இவர் பாட, தமிழ்நாட்டின் தென்பகுதியிலுள்ள வடபழனி முருகன் கோயிலிலே பழனி ஆண்டி, இரண்டு முறை அசைந்து விட்டார். முதலில் அமைந்தது தென்பழனி என்றமையால், வடக்குப் பகுதியில் அமைந்த இப்பழனி, வடபழனி என்றாகி விட்டது.
# அபிராமி அந்தாதி

**அபிராமி அந்தாதி** (அந்தம்-முடிவு, ஆதி-துவக்கம்) அபிராமி பட்டரால் இயற்றப்பட்டது. மயிலாடுதுறைக்கு அருகிலுள்ள திருக்கடையூரில் அபிராமி அம்மன் அமிர்தகண்டேசுவரர் கோயில் உள்ளது. மார்க்கண்டேயருக்கு சிவபெருமான் காட்சியளித்த தலம் திருக்கடையூராகும்.
ஒரு பாடலின் ஈற்றடியின் கடைச்சொல் (அந்தம்), வரும் பாடலின் துவக்கச் சொல்லாக (ஆதி) அமையும் இலக்கணமுறை அந்தாதி ஆகும்.
# அபிராமி அந்தாதி

## அபிராமி அந்தாதி ஆய்வு

தேவகி முத்தையா என்பவர் ஆய்வியல் நிறைஞர் (எம்.ஃபில்) பட்டத்திற்கு அபிராமி பட்டரின் “அபிராமி அந்தாதி” எனும் நூலினை ஆய்வு செய்து சென்னைப் பல்கலைக்கழகத்திற்குச் சமர்ப்பித்துப் பட்டம் பெற்றிருக்கின்றார். இவரது ஆய்வேடு பல்கலைக் கழகத்தின் அங்கீகாரம் பெற்ற பின் தருமை ஆதீனத்தின் ஞானசம்பந்தப் பதிப்பக வெளியீடாக “அபிராமி அந்தாதி ஆராய்ச்சி” என்ற பெயரில் நூலாக வெளியிடப் பெற்றிருக்கின்றது. அபிராமி அந்தாதிப் பாடல்களை விளக்கி “அபிராமி அந்தாதி விளக்கவுரை” எனும் தலைப்பிலும் இவர் நூலாக வெளியிட்டுள்ளார்.
# அபிராமி அந்தாதி

## இவற்றையும் காண்க

- அபிராமி அந்தாதி எளிய விளக்கம் (யூட்டியூப்)
- மதுராபுரி அம்பிகை மாலை என்னும் நூலை அபிராமி பட்டர் தழுவியது
# வார்ப்புரு:Emergency-bot-shutoff

<noinclude></noinclude>
**<>
<div><div>[ &nbsp;&nbsp;&nbsp;]</div></div>
</>**  
| **:** Use this button if } is malfunctioning. ([ <span>direct link</span>])  
Non-administrators can report misbehaving bots to . | } |
| --- | --- |
# போல்யா எண்ணெடுப்புத் தேற்றம்

**போல்யா எண்ணெடுப்புத் தேற்றம் ** (Polya Enumeration Theorem) என்பது சேர்வியலில் ஒரு சிறப்புத் தேற்றம். இது கோல நூலில் கோலங்களை எண்ணல், வேதியலில் மாற்றியங்களை எண்ணல், சமச்சீர் உள்ள இடங்களிலெல்லாம் சமச்சீரினால் ஏற்படும் எண்ணிக்கைக் குழப்பங்களை விடுவித்தல், போன்ற பல எண்ணிக்கைப் பற்றிய கேள்விகளுக்கு (பிரச்சினைகளுக்கு) அபூர்வமான முறையில் தீர்வு வகுக்க உதவுகின்றது. அதனால் கணிதத்துறையைத் தாண்டி இயற்பியல், சமூகவியல் போன்ற மற்றதுறைகளிலும் பயன்படும் தேற்றமிது. 1927 இல் முதன்முதல் ரெட்ஃபீல்ட் என்பவரால் கண்டுபிடிக்கப்பட்ட போதிலும் கணிதவியலர்களுக்கும் கூட நன்கு பிடிபடாத காரணத்தால் கவனிக்கப்படாமல் இருந்து, பிறகு 1937ல் ஜியார்ஜ் போல்யா வினால் அடிப்படையிலிருந்து தொடங்கி ஒரு பெரிய தேற்றமாக நிறுவப்பட்டு பற்பல பயன்பாடுகளுக்கும் செயல்பட வழிவகுப்பட்டது. அன்றிலிருந்து இத்தேற்றமும் அதன் பயன்பாடுகளும் சேர்வியலில் முக்கியப் பங்கு வகிக்கின்றது. இதை **ரெட்ஃபீல்ட்-போல்யா தேற்றம்** (Redfield-Polya Theorem) என்றும் சொல்வர்.
# போல்யா எண்ணெடுப்புத் தேற்றம்

## போல்யா தேற்றம்

**கருதுகோள்:**
:<math>D, R</math> என்பவை இரு முடிவுறு கணங்கள். <math>R</math> இலுள்ள ஒவ்வொரு <math>r</math> க்கும் <math>w(r)</math> என்ற ஓர் *எடை* வரையறுக்கப்படுகிறது. பொதுவாக இவ்வெடை விகிதமுறு எண் களைக்கொண்டு உண்டாக்கப்பட்ட ஒரு பரிமாற்று இயற் கணிதத்தின் உறுப்பு என்று கொள்ளலாம். குறிப்பாக அது ஒரு விகிதமுறு எண்ணாகவே இருக்கலாம்.  
:<math>G</math> என்பது <math> D</math> இனுடைய உறுப்புகளின் ஒரு வரிசைமாற்றுக் குலம்.  
:<math>R^D = \{f: D \rightarrow R\};</math> அதாவது, <math>R^D</math> என்பது <math>D</math> இலிருந்து <math>R</math> க்குப்போகும் எல்லா கோப்புகளின் கணம்.  
:இந்த கணத்தில் <math>G</math> ஐக்கொண்டு ஒரு சமான உறவு உண்டாக்குவோம்:  
:<math>f_1, f_2</math> ஆகிய இரு கோப்புகள் சமானம் என்ச்சொல்லப்படுவதற்கு இலக்கணம்: <math>f_1 g = f_2</math> என்றிருக்கும்படி <math>G</math> இல் ஒரு <math>g</math> உள்ளது.  
:இவ்வுறவு <math>R^D</math> ஐ பல 'மாதிரி'களாகப் பிரிக்கிறது.  
:G இன் சுழற்குறிப்பீட்டை <math>Z(G; s_1, s_2, s_3 , ...)</math> என்று குறிப்போம்.  
:: (G இன் சுழற்குறிப்பீடு என்பது G இலுள்ள உறுப்புகளின் சுழலமைப்புகளை உறுப்புகளாகக்கொண்ட பல்லுறுப்புக்கோவை).  
**முடிவு**:  
: <math>R^D</math> இல் ஏற்படும் மாதிரிகளின் பட்டியல்: <math>Z(G: \sum_{r \in R} w(r), \sum_{r \in R}(w(r))^2, \sum_{r \in R}(w(r))^3, ... )</math>  
: மாதிரிகளின் எண்ணிக்கை: <math>Z(G: |R|, |R|, |R|, ...)</math>
# போல்யா எண்ணெடுப்புத் தேற்றம்

## நிறுவல்

நிறுவலுக்கென்று தனிக்கட்டுரையைப்பார்க்கவும்
# போல்யா எண்ணெடுப்புத் தேற்றம்

## எண்ணல் வரிசைமாற்றுக் குலத்தைப் பொருத்தது

மேலே விவரிக்கப்பட்ட எடுத்துக்காட்டில் வரிசைமாற்றங்களாக மாலையின் 6 சுழற்சிகளை மாத்திரம் எடுத்துக்கொண்டோம். சுழற்சிகளுடன் கூட எதிர்வுகளையும் (reflections) எடுத்துக்கொண்டால், தனித்துவப்படுத்தப்பட்ட மாலைகளின் மாதிரிகளின் எண்ணிக்கை மாறும்.  
ஆக, இப்பொழுது எடுத்துக்கொள்ளப்படும் வரிசைமாற்றுக்குலம் G இல்  
- ஏற்கனவே எடுத்துக்கொண்ட 6 சுழற்சிகள்;
- எதிரெதிர் மணிகளைச்சேர்க்கும் விட்டங்களில் எதிர்வுகள் 3;
- இருமணிகளின் இடைப்புள்ளிகளைச்சேர்க்கும் விட்டங்களில் எதிர்வுகள் 3.  
முதலில், இவை பன்னிரண்டும் சேர்ந்து ஒரு குலமாகின்றது என்பது முக்கியம். இக்குலத்தின் சுழற்குறியீட்டைக்கணிக்கும் வழி:  
- 6 சுழற்சிகளின் சுழலமைப்புகளின் தொகை (முன் போல்): <math>{s_1}^6 + 2{s_6}^1 + 2{s_3}^2 + {s_2}^3</math>  
- முதல் 3 எதிர்வுகளின் சுழலமைப்புகளின் தொகை: <math>3{s_1}^2 {s_2}^2</math> (ஒவ்வொரு எதிர்வுக்கும் இரு 2-சுழல்களும் இரு 1-சுழல்களும்)  
- இரண்டாவது 3 எதிர்வுகளின் சுழலமைப்புகளின் தொகை: <math>3s_2^3</math> (ஒவ்வொரு எதிர்வுக்கும் மூன்று 2-சுழல்கள்)  
ஆக G இன் சுழற்குறியீடு = <math>\frac{1}{12}({s_1}^6 + 2{s_6}^1 + 2{s_3}^2 + 4{s_2}^3 + 3{s_1}^2 {s_2}^2 )</math>  
மாதிரிகளின் எண்ணிக்கை = <math>\frac{1}{12}(2^6 + 2.2 + 2.2^2 + 4.2^3 + 3.2^2. 2^2) = 13</math>  
ஏற்கனவே கிடைத்த மாதிரிகளின் படிமங்களைப் பார்த்தால், கடைசி இரண்டு மாதிரிகளும், எதிர்வுகளினால் ஒரேமாதிரியாகக் கணக்கிடப்படும் என்பது புரியும். இதர 13 மாதிரிகள்தான் சுழற்சிகளாலும், எதிர்வுகளாலும் மாறாத மாதிரிகள்.
# மனித உடலில் உள்ள தனிமங்கள்

சராசரியாக 70 கிலோகிராம் எடை உள்ள ஒரு மாந்தனின் உடல் எவ்வெவ் தனிமங்களால் எவ்விகிதத்தில் ஆக்கப்பட்டுள்ளது என்று காட்டும் பட்டியல். மாந்தனின் உடலில் எடையளவில் (நிறை அல்லது திணிவு என்றும் கொள்வதுண்டு) 65-90% நீர்தான் (H<sub>2</sub>O). மீதம் உள்ளதில் மிகப்பெரும்பாலானவை கரிமம் உள்ள கரிமவேதிப் பொருட்களால் ஆனவை. மனித உடலில் 99% ஆறே ஆறு தனிமங்களால் ஆனவையே. அவை ஆக்ஸிஜன், கரிமம், ஹைட்ரஜன், நைட்ரஜன், கால்சியம், பாஸ்பரஸ் ஆகும்.  
| ஆக்ஸிஜன் | 65 | 43 |
| --- | --- | --- |
| கரிமம் | 18 | 16 |
| ஹைட்ரஜன் | 10 | 7 |
| நைட்ரஜன் | 3 | 1.8 |
| கால்சியம் | 1.5 | 1.0 |
| பாஸ்பரஸ் | 1 | 0.780 |
| பொட்டாசியம் | 0.25 | 0.140 |
| கந்தகம் | 0.25 | 0.140 |
| குளோரின் | 0.15 | 0.095 |
| சோடியம் | 0.15 | 0.100 |
| மக்னீசியம் | 0.05 | 0.019 |
| இரும்பு | 0.006 | 0.0042 |
| ஃவுளூரின் | 0.0037 | 0.0026 |
| துத்தநாகம் | 0.0032 | 0.0023 |
| சிலிக்கான் | 0.002 | 0.0010 |
| சிர்க்கோனியம் | 0.0006 | 0.000001 |
| ருபீடியம் | 0.00046 | 0.00068 |
| ஸ்ட்ரோன்ஷியம் | 0.00046 | 0.00032 |
| புரோமின் | 0.00029 | 0.00026 |
| ஈயம் | 0.00017 | 0.00012 |
| நையோபியம் | 0.00016 | 0.0000015 |
| செப்பு | 0.0001 | 0.000072 |
| அலுமினியம் | 0.000087 | 0.000060 |
| காட்மியம் | 0.000072 | 0.000050 |
| போரான் | 0.000069 | 0.000018 |
| சீரியம் | 0.000040 |  |
| பேரியம் | 0.000031 | 0.000022 |
| ஆர்செனிக் | 0.000026 | 0.000007 |
| வனேடியம் | 0.000026 | 0.00000011 |
| வெள்ளீயம் | 0.000024 | 0.000020 |
| பாதரசம் | 0.000019 | 0.000006 |
| செலீனியம் | 0.000019 | 0.000015 |
| மாங்கனீசு | 0.000017 | 0.000012 |
| அயோடின் | 0.000016 | 0.000020 |
| தங்கம் | 0.000014 | 0.0000002 |
| நிக்கல் | 0.000014 | 0.000015 |
| மாலிப்டினம் | 0.000013 | 0.000005 |
| ஜெர்மானியம் | 0.000005 |  |
| டைட்டேனியம் | 0.000013 | 0.000020 |
| டெலூரியம் | 0.000012 | 0.0000007 |
| ஆண்ட்டிமனி | 0.000011 | 0.000002 |
| லித்தியம் | 0.0000031 | 0.000007 |
| குரோமியம் | 0.0000024 | 0.000014 |
| சீசியம் | 0.0000021 | 0.000006 |
| கோபால்ட் | 0.0000021 | 0.000003 |
| வெள்ளி | 0.000001 | 0.000002 |
| லாந்த்தனம் | 0.0000008 |  |
| காலியம் | 0.0000007 |  |
| யுரேனியம் | 0.00000013 | 0.0000001 |
| பெரிலியம் | 0.000000005 | 0.000000036 |
| ரேடியம் | 0.00000000000000001 |  |
| இற்றியம் | 0.0000006 |  |
| பிஸ்மத் | 0.0000005 |  |
| தாலியம் | 0.0000005 |  |
| இண்டியம் | 0.0000004 |  |
| ஸ்காண்டியம் | 0.0000002 |  |
| டாண்ட்டலம் | 0.0000002 |  |
| தோரியம் | 0.0000001 |  |
| சமாரியம் | 0.000000050 |  |
| டங்க்ஸ்டன் | 0.000000020 | } |
# சென்னை புறநகர் பேருந்து நிலையம்

**சென்னை புறநகர் பேருந்து நிலையம்** (அதிகாரப்பூர்வமாக **புரட்சித் தலைவர் டாக்டர் எம்.ஜி.ஆர். பேருந்து நிலையம்**) அல்லது பரவலாக **கோயம்பேடு பேருந்து நிலையம்** என்பது இந்தியாவின், சென்னை மாநகரின் கோயம்பேடு பகுதியில் அமைந்துள்ள ஒரு மிகப்பெரிய பேருந்து நிலையம் ஆகும். 37 ஏக்கர் பரப்பளவில் அமைந்துள்ள இப்பேருந்து நிலையம், ஆசியாவிலேயே இரண்டாவது மிகப்பெரியதாகும். ஐ. எஸ். ஓ 9001:2000 தரச் சான்றிதழும் இப்பேருந்து நிலையம் பெற்றுள்ளது. இதனை நவம்பர் 18, 2002 இல் அன்றைய முதல்வர் புரட்சி தலைவி டாக்டர்அம்மாஜெ. ஜெயலலிதா அவர்கள் திறந்து வைத்தார். 2002 ஆம் ஆண்டு நவம்பர் மாதம் 18 ஆம் நாளன்று, அப்போதைய தமிழக முதல்வராக இருந்த புரட்சி தலைவி டாக்டர் அம்மா ஜெயலலிதா அவர்களால் நிறுவப்பட்டது. இப்பேருந்து நிலையம் ஒரே சமயத்தில் 270 பேருந்துகளையும், நாளொன்றுக்கு 2000 பேருந்துகளையும் 2 லட்சம் பயணிகளையும் கையாளும் திறன் கொண்டது. வளர்ந்து வந்த போக்குவரத்துத் தேவைகளை இந்த முனையம் சந்திக்க இயலாமல் போனதால் ஓர் புதிய முனையத்தை கோயம்பேட்டில் கட்டமைக்கத் திட்டமிடப்பட்டது. இதற்காக சூன் 6, 1999 அன்று நடைபெற்ற கால்கோள் விழாவிற்கு அன்றைய முதல்வர் மு. கருணாநிதி தலைமையேற்றார். சென்னை பெருநகர் வளர்ச்சிக் குழுமத்தினால் திட்டமிட்டு, வடிவமைக்கப்பட்ட இந்த வளாகம் &nbsp;103&nbsp;கோடி செலவில் கட்டி முடிக்கப்பட்டது.
# சென்னை புறநகர் பேருந்து நிலையம்

## சேவைகள்

களும் இயக்கப்படுகின்ற சென்னைப் புறநகர் பேருந்து நிலையம் ஆசியாவிலேயே பெரும் பேருந்து நிலையமாக விளங்குகிறது.]]  
இந்த நிலையத்தில் மூன்று கிளைகளில் ஆறு நடைமேடைகளும் 180 பேருந்து நிறுத்துமிடங்களும் உள்ளன. இங்கு எந்த நேரத்திலும் 270 சேவைப் பேருந்துகள் நிறுத்தப்படவும், ஓய்வுநிலையாக 60 பேருந்துகளும் நிறுத்தப்படவும் கூடும். நகரின் முக்கிய வாயிலாக விளங்கும் இந்த முனையம் 2000 பேருந்துகளையும் 200,000 பயணிகளையும் மேலாளும் திறனுடையது. பரப்பளவில் அமைந்துள்ள இந்நிலையத்தில் பரப்பில் பயணிகளுக்கான வசதிகளும் பரப்பில் தானிகள், வாடகை உந்துகள் மற்றும் தனியார் தானுந்துகளும் பரப்பில் இரு சக்கர தானுந்துகளும் நிறுத்த வசதிகளும் அமைக்கப்பட்டுள்ளன.
2008 ஆம் ஆண்டில் நுழைவாயிலில் பேருந்துகளும் ஈராழி தன்னுந்துகளும், பிற தன்னுந்துகளும் நெரிசலை ஏற்படுத்தாதிருக்கும் பொருட்டு தரைக்குக் கீழே ஓர் ஈரடுக்கு ஈராழி தானுந்து நிறுத்தும் வசதியை அமைக்கத் திட்டமிடப்பட்டது. 9 கோடி திட்டச்செலவில் ஒருநாளுக்கு 3000 ஈராழி தன்னுந்துகள் நிறுத்தும் தேவையை கருத்தில் கொண்டு இதன் வடிவமைப்பு திட்டமிடப்பட்டது. சனவரி 2009இல் 6,000-ச.மீ பரப்பில் துவங்கிய இப்பணி ஆகத்து 2010இல் 17 கோடி செலவில் நிறைவுற்றது. இந்த நிறுத்தும் வசதியைத் திசம்பர் 26, 2010இல் அன்றைய துணை முதலமைச்சர் மு.க.ஸ்டாலின் திறந்து வைத்தார்.  
சென்னை நகரத்தில் சென்னை பெருநகர் வளர்ச்சிக் குழுமத்தால் கட்டப்பட்ட இது போன்றதொரு நிறுத்தற் வசதி இதுவே முதலாவதாகும். பேருந்து வளாகத்தின காலிமனையில் உள் வட்டச் சாலையை ஒட்டி இரண்டு தளங்களில் கட்டப்பட்டுள்ளது. 3000 ச.மீ பரப்புள்ள ஒவ்வொரு தளத்திலும் 1500 ஈராழி வண்டிகள் நிறுத்தப்படக் கூடும். முதல் தளம் ஆழத்திலும் இரண்டாம் தளம் ஆழத்திலும் அமைக்கப்பட்டுள்ளன. இதனை அணுக இரு சாய்தளங்களும் மூன்று மாடிப்படிகளும் உள்ளன. தீயணைப்புச் சாதனங்களும் கண்காணிப்புக் காமிராக்களும் பொருத்தப்பட்டுள்ளன. நிறுத்தற்கூடத்தின் மேற்கூரையில் தெளிப்புப் பாசனத்துடன் கூடிய பூங்கா, நீரூற்று மற்றும் நடப்பவர்களுக்கான சுற்றுப்பாதைகளும் அமைக்கப்பட்டுள்ளன.
# சென்னை புறநகர் பேருந்து நிலையம்

## பேருந்து நிலையத்தில் விளம்பரங்கள்

சென்னையில் விளம்பரம் வெளியிட பெரும் வசதியளிக்கும் வளாகங்களில் இந்தப் பேருந்து முனையமும் ஒன்றாக உள்ளது. உச்ச நீதிமன்றத்தால் வெளியிடங்களில் விளம்பரப் பதாகைகள் அமைக்கத் தடை செய்யப்பட்டுள்ள நிலையில் சென்னை வானூர்தி நிலையம், சென்னை சென்ட்ரல் தொடர்வண்டி நிலையம் மற்றும் இங்கு மட்டுமே உள்வாயில்-வெளிவாயில்களில் சட்டப்படி விளம்பரப் பதாகைகள் அமைக்க இயலும் என்ற நிலையில் இந்த வளாகத்தில் பரப்பிற்கு காட்சிபடுத்தக்கூடிய வெளி அமைந்துள்ளது.
# சென்னை புறநகர் பேருந்து நிலையம்

## மற்ற வசதிகள்

சூன் 2009இல், சென்னை மாநகரக் காவல் இங்கு "சிறார்-கவனிப்பு மையம்" ஒன்றை அமைத்து காணாமற் போனவர்களைக் கண்டுபிடிக்கவும், வழிதவறிய சிறுவர்களுக்கும் உதவி வருகின்றனர். மேலும் சிறுவர்களுக்கெதிரான துன்புறுத்தல்களுக்கு ஆளானவர்களுக்கும் ஆவன செய்து வருகின்றனர்.  
இந்த முனையத்தில் 64 மூடியச் சுற்று ஒளிப்படக் கருவிகள் அமைக்கப்பட்டு கண்காணிக்கப்படுகிறது.
# சென்னை புறநகர் பேருந்து நிலையம்

## சென்னை ஒப்பந்த பயணச்சேவை பேருந்து நிலையம்

**சென்னை ஒப்பந்த பயணச்சேவை பேருந்து நிலையம்** (*Chennai Contract Carriage Bus Terminus*, **CCCBT**), பரவலாக **ஓம்னி பேருந்து நிலையம்** சென்னை புறநகர் பேருந்து நிலையத்திற்கு அடுத்து ஒப்பந்த அடிப்படையில் (எதிர் பட்டியலிடப்பட்ட வழிதடங்களில்) வெளியூர் செல்லும் தனியார் பேருந்துகள் நிறுத்துவதற்காக அமைக்கப்பட்டுள்ளது. இங்கு 80 பேருந்துகள் நிறுத்தவும், 100 பயணமில்லாப் பேருந்துகள் நிறுத்தவும், 50 பயணச் சேவை முகமையகங்கள் இயங்கவும் ஒரு நேரத்தில் 120 பயணியர் தங்கக்கூடிய 14 பயணியர் காத்திருப்புக் கூடங்களும் அமைந்துள்ளன. இதனையும் சென்னை பெருநகர் வளர்ச்சிக் குழுமம் மேற்பார்த்து வருகிறது. நாளொன்றுக்கு 200 பேருந்துகள் இங்கிருந்து இயக்கப்படுகின்றன.
# சென்னை புறநகர் பேருந்து நிலையம்

## பேருந்து சேவைகள்

தமிழ்நாட்டின் அனைத்து மாவட்டங்களின் தலைநகர்களுக்கும் கேரளா, ஆந்திரா, கர்நாடகா மாநிலங்களின் முக்கிய இடங்களுக்கும், பேருந்துகளை இயக்குகிறது.
# சென்னை புறநகர் பேருந்து நிலையம்

## வருங்காலத் திட்டங்கள்

சென்னை மெட்ரோ இப்பேருந்து வளாகத்தினுள் உயரத்தில் அமைந்ததாகத் தனது தொடர்வண்டி நிலையத்தை அமைத்துள்ளது.
மூன்று வழிகளுடன் ஒரு கி.மீ. தொலைவும் 11 மீ அகலமும் கொண்ட மேம்பாலம் காளியம்மன் கோவில் சாலை - சவகர்லால் நேரு சாலை சந்திப்பில் கட்டமைக்கப்படுகிறது. 50 கோடி செலவில் மதிப்பிடப்பட்டுள்ள இத்திட்டத்தினால் விருகம்பாக்கத்திற்கும், கோயம்பேட்டிற்கும் இடையேயான போக்குவரத்து பயனடையும். தற்போது இந்த சந்திப்பை ஒரு மணி நேரத்திற்கு 18,000 தானுந்துகள் கடப்பதாக மதிப்பீடு செய்யப்பட்டுள்ளது.  
நகரத்தினுள் போக்குவரத்து நெரிசலைத் தவிர்க்க துணை புறநகர் பேருந்து நிலையங்கள் 80 கோடி செலவு மதிப்பீட்டில் வேளச்சேரியிலும் மாதவரத்திலும் கட்டப்படத் திட்டமிடப்படுள்ளன. 12 ஏக்கர் பரப்பில் கட்டப்பட இருக்கும் வேளச்சேரி நிலையத்தில் 300 பேருந்துகள் இயங்கக் கூடியதாவிருக்கும். இருப்பினும், சென்னை மோனோரெயில் திட்டம் நிறைவேற்றப்படுவதைக் கருத்தில்கொண்டு வேளச்சேரி பேருந்து நிலையப் பணிகள் தற்போது நிறுத்தி வைக்கப்பட்டுள்ளன.
# சென்னை புறநகர் பேருந்து நிலையம்

## பெயர் மாற்றம்

அக்டோபர் மாதம், 2018 ஆம் ஆண்டு நடந்த எம். ஜி. ஆர். நூற்றாண்டு விழாவில் முதலமைச்சர் க. பழனிசாமி பங்கேற்று உரையாற்றிய போது, கோயம்பேடு பேருந்து நிலையம் இனி டாக்டர் புரட்சித்தலைவர் எம். ஜி. ஆர் பெயரில் அழைக்கப்படும் என்று அறிவித்திருந்தார். அதன்படி அக்டோபர் 10, 2018 அன்று கோயம்பேடு பேருந்து நிலையத்தின் பெயரை **புரட்சித் தலைவர் டாக்டர். எம்.ஜி.ஆர். பேருந்து நிலையம்** என்று மாற்றி பெயர் பலகை வைக்கப்பட்டுள்ளது.
# தமிழ்நாடு திரைப்படத் தொழிற்துறை

**தமிழ்நாடு திரைப்படத் தொழிற்துறை** தமிழ்நாட்டு மொத்த உள்நாட்டு உற்பத்தியில் 1% ஈட்டும் ஒரு கலைத் தொழில்துறை ஆகும். பொருளியல் நோக்கில் மிகச்சிறிய பங்கை வகித்தாலும், கலை, சமூக, அரசியல் நோக்கில் திரைப்படத் துறை செல்வாக்கு மிகுந்த துறை ஆகும். இங்கு தமிழ் மொழியிலேயே பெரும்பாலான திரைப்படங்கள் ஆக்கப்படுகின்றன. இவற்றை ஆக்கும் கலை மற்றும் தொழில்நுட்ப வல்லுனர்கள் பலர் தமிழகத்தில் புகழும், செல்வாக்கும் கொண்டவர்களாக இருக்கின்றார்கள்.
# விக்கிப்பீடியா:ஆண்டு நிறைவுகள்/அக்டோபர் 7

**அக்டோபர் 7**:
- 1763 &ndash; ஐக்கிய இராச்சியத்தின் மூன்றாம் ஜார்ஜ் மன்னர் வட அமெரிக்காவின் வடக்கு மற்றும் மேற்கு பழங்குடிகளின் பிரதேசங்களை வெள்ளையினக் குடியேற்றங்களுக்கு வழங்க உத்தரவிட்டார்.
- 1858 &ndash; பிரித்தானிய அரசினால் கைது செய்யப்பட்ட கடைசி முகலாயப் பேரரசர் **பகதூர் சா சஃபார்** (படம்) இரங்கூனிற்கு நாடு கடத்தப்பட்டார்.
- 1940 &ndash; இரண்டாம் உலகப் போர்: மெக்கலம் குறிப்பு சப்பானியரை அமெரிக்கா மீது தாக்குதலை நடத்தத் தூண்டுவதன் மூலம் ஐக்கிய அமெரிக்காவை ஐரோப்பாவில் போரில் ஈடுபடுத்த முன்மொழிந்தது.
- 1949 &ndash; கம்யூனிச செருமன் மக்களாட்சிக் குடியரசு அமைக்கப்பட்டது.
- 1950 &ndash; அன்னை தெரேசா பிறரன்பின் பணியாளர்கள் சபையை நிறுவினார்.
- 1959 &ndash; சோவியத் விண்கலம் லூனா 3 முதற்தடவையாக எடுத்த சந்திரனின் அதி தூரத்திய புகைப்படங்களை பூமிக்கு அனுப்பியது.
**மு. செல்லையா** (பி.&nbsp;1906) **கோ. சுப்பிரமணியன்** (பி.&nbsp;1906) **ஞானக்கூத்தன்** (பி.&nbsp;1938)
# 1737

**1737** (**MDCCXXXVII**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.
# 1737

## நிகழ்வுகள்

- மே 28 - வீனஸ் கோள் மேர்க்குரி கோளின் முன்னால் கடந்தது. இந்நிகழ்வை ஜோன் பேவிஸ் என்ற வானியலாளர் அவதானித்தார். இன்று வரையில் (2006) இப்படியான நிகழ்வு எவராலும் பார்க்கப்படவில்லை என்பது குறிப்பிடத்தக்கது.
- ஜூன் 30 - ரஷ்யாவின் படைகள் மார்ஷல் மியூனிச் தலைமையில் துருக்கியப் படைகளைத் தாக்கி 4,000 துருக்கியர்களைச் சிறைப்பிடித்தனர்.
- அக்டோபர் 7 - இந்தியாவின், வங்காளத்தில் கிளம்பிய 40 அடி உயர அலை சுமார் 300,000 பேரைக் கொன்றது.
# 1737

## நாள் அறியப்படாதவை

- அடுக்குமாறிலி e ஒரு விகிதமுறா எண் என்பதை ஆய்லர் நிறுவினார்.
# 1737

## பிறப்புகள்

- சனவரி 4 &ndash; லூயிசு பெர்னார்டு கைடன் டீ மோர்வௌ, பிரெஞ்சு வேதியியலாளர் (இ. 1816)
- சனவரி 29 &ndash; தாமஸ் பெய்ன், பிரித்தானிய-அமெரிக்க எழுத்தாளர், பரப்புரையாளர் (இ. 1809)
- மார்ச் 20 &ndash; முதலாம் இராமா, தாய்லாந்து மன்னர் (இ. 1809)
- ஏப்ரல் 27 &ndash; எட்வார்ட் கிப்பன், ஆங்கிலேய வரலாற்றாளர் (இ. 1794)
# தமிழ்நாடு மீன்பிடித் தொழிற்துறை

மீன் பிடிப்பு, வளர்ப்பு அத்தொழிலுடன் நேரடி தொடர்புடைய பிற செயற்பாடுளும் **தமிழ்நாடு மீன்பிடித் தொழிற்துறை** எனலாம். இது தமிழ்நாட்டின் முக்கிய தொழிற்துறைகளில் ஒன்று. கடலும், கடல்சார் வாழ்வும் தமிழ் மீனவர்களின் ஒரு நெடுங்கால வாழ்வு முறையும் தொழிலும் ஆகும். தமிழ்நாடு மீன்பிடி துறை, 1907ஆம் ஆண்டு தொடங்கப்பட்டது.
# தமிழ்நாடு மீன்பிடித் தொழிற்துறை

## தமிழ்நாடு கடற்கரை

தமிழ்நாடு, 1076 கிலோ மீட்டர் நீள கடல்கரையை கொன்டுள்ளது. மீன் பிடி தொழிலில், இந்தியாவில் தமிழ்நாடு ஐந்தாவது இடத்தில் உள்ளது. 2007-2008, கணக்கெடுப்பின் படி, மீன் பிடி 559,360 மெட்ரிக் டன்கள்.  
தமிழ்நாட்டின் கடலோர நீளம்:  
| நீளம் கி.மீ |  |  |  |
| --- | --- | --- | --- |
| கோரமண்டல் கடற்கரை | சென்னை முதல் கோடியக்கரை வரை | 357.2 |  |
| பாக் சலசந்தி | கோடியக்கரை முதல் பாம்பன் வரை | 293.9 |  |
| மன்னார் வளைகுடா | பாம்பன் முதல் கன்னியாகுமரி வரை | 364.9 |  |
| மேற்கு கடற்கரை | கன்னியாகுமரி முதல் நீரோடி | 60.0 | } |
# தமிழ்நாடு மீன்பிடித் தொழிற்துறை

## தமிழ்நாட்டில் மீன்பிடி துறை குறிப்பு

- கடற்கரை நீளம் : 1096 கி.மீ.
- கடற்கரை மாவட்டங்கள்: 13
- மீன்பிடி ஊர்கள்(கடல்) : 608
- மீனவர்கள்(கடல்) : 787474 [2011-12]
- இயந்திர படகுகள்(கடல்): 6,877 [2011-12]
- பெரிய மீன்பிடி துறைமுகம்(கடல்) : 3, நடுத்தர மீன்பிடி துறைமுகம்(கடல்) : 2 [2011-12]
- இயந்திர திறன் அல்லாத படகுகள்(கடல்): 10,811 [2011-12]
- மோட்டார் (கடல்): 42,273 [2011-12]
- மீன் பிடி இலக்கு(உள்நாடு): 186100.000[2011-12], அடைந்தது : 184753.000 [2011-12]
# வார்ப்புரு:விக்கித்திட்டம் மொழிகள்

| இந்த , தரப்படுத்தப்பட்ட, தகவற் செறிவுள்ள, பயன்படுத்த இலகுவான, மொழிகள் தொடர்பான வளங்களை உருவாக்குவதை நோக்கமாகக் கொண்ட **விக்கித் திட்டம் மொழிகள்** என்னும் திட்டத்துடன் தொடர்புடையது ஆகும். | } |
| --- | --- |
<noinclude></noinclude>
<noinclude></noinclude>
# பர்த்தலோமேயு சீகன்பால்க்

யில் அமைக்கப்பட்டுள்ள பர்தலோமாஸ் சீகன்பால்க் அவர்களின் உருவச்சிலை]]  
**சீகன் பால்க்** (*Bartholomäus Ziegenbalg*, ஜூலை 10, 1682 - பிப்ரவரி 23, 1719) என்பவர் செருமனியைச் சேர்ந்த லூத்தரன் பாதிரியார். தமிழ்நாட்டிற்குச் சென்ற முதலாவது புரட்டஸ்தாந்து கிறிஸ்தவ மத போதகர் ஆவர். 1714 ஆம் ஆண்டு பர்த்தலோமேயு சீகன்பால்குவினால் முதன்முதலில் தமிழில் மொழியாக்கம் செய்யப்பட்டது. இந்திய மொழிகளில் தமிழில்தான் விவிலியம் முதன்முதலில் மொழிபெயர்க்கப்பட்டு அச்சேறியது.
# பர்த்தலோமேயு சீகன்பால்க்

## வாழ்க்கைச் சுருக்கம்

பர்த்தலோமேயு சீகன்பால்க் 1682 ஆம் ஆண்டு, ஜூலை 10 ஆம் நாள் செருமனியிலுள்ள புல்ஸ்னிட்ஸ் (Pulsnitz) என்னுமிடத்தில் பர்த்தலோமேயு - கத்தரின் தம்பதியருக்கு மகனாகப் பிறந்தார். அவருடைய தந்தையார் பர்த்தலோமேயு, நவதானியங்களை விற்பனை செய்து வந்த ஓர் வணிகர், செல்வந்தர். சீகனுக்கு நான்கு மூத்த சகோதரிகள் இருந்தனர். சீகன் பலவீனமான தேகத்தைக் கொண்டிருந்தார். சீகனுக்குச் சிறுவயதாயிருக்கும் போதே, இறைப்பற்று மிக்க அவரின் தாயார் இறந்து போனார். தாயை இழந்த இரண்டே வருடத்தில் தந்தையையும், அதன்பின்பு ஒரு வருடம் கழித்து ஒரு சகோதரியையும் இழந்தார்.